### Beslutninger

Der var foretræde til sagen. Herefter drøftede udvalget sagen og besluttede at udsætte dens behandling med henblik på oplæg fra forvaltningen samt besvarelse af udvalgets spørgsmål.

###

.

### Resume

Byrådet bestilte i november 2023 en analyse af lavere hastighedsgrænser på det overordnede vejnet og på baggrund heraf forslag til konkrete indsatser.

Teknik og Miljø har fået udarbejdet en rapport som konkluderer, at de primære gevinster er lavere støjniveau samt færre trafikulykker, hvilket trafiksikkerhedsanalyser understøtter. Omvendt kan lavere hastigheder give en mindre stigning i CO2-udledning, da en forbrændingsmotor fungerer mest effektivt ved omkring 70-80 km/t.

Fremkommeligheden for biler vil primært blive påvirket uden for myldretiden, da trafikmængden i myldretiden ofte betyder, at hastigheden er lavere end hastighedsgrænsen.

Der er udarbejdet forskellige modeller for hastighedsnedsættelse, som illustrerer mulighedsrummet.

### Beslutningspunkter

Det indstilles:

At 1) analysen fra ekstern rådgiver om forventede effekter af hastighedsnedsættelser (bilag 1) tages til efterretning.

At 2) Teknik og Miljøs fire modeller for hastighedsgrænser på det overordnede vejnet, som vist i bilag 2, 3, 4 og 5 tages til efterretning.

At 3) det besluttes ud fra en helhedsvurdering at fastholde nuværende skiltet hastighed som vist i Bilag 2.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 22-04-2025

Regitse Friis: 8

Fremsendes til [adresse] med bemærkning, at Magistraten i mødet den 22. april 2025 anbefaler, at byrådet tiltræder Magistratsafdelingen for Teknik og Miljøs indstilling af 31. marts 2025.

Socialistisk Folkeparti og Alternativet kunne ikke tiltræde.

Socialdemokratiet og Venstre tog forbehold.

Udvalg: [adresse]

Dato: 30-04-2025

Regitse Friis: 19

Fremsendes til Teknisk Udvalg til behandling i henhold til beslutning i byrådets møde den 30. april 2025.